recursal/SuperWikiNEXT-32B huggingface dataset:
Η **Μαρμαρίτα** (Αραβικά: مرمريتا‎, Κλασικά Συριακά: ܡܪܡܪܝܬܐ‎) είναι χωριό της Βορειοδυτικής Συρίας με πληθυσμό 2,206 κατοίκων. Διοικητικά ανήκει στο Κυβερνείο Χομς. Οι κάτοικοι της είναι στην πλειοψηφία τους ορθόδοξοι Χριστιανοί και είναι ένας από τους μεγαλύτερους οικισμούς της *κοιλάδας των χριστιανών (Wadi al-Nasarah)*. Πριν την έναρξη του συριακού εμφυλίου πολέμου αποτελούσε έναν από τους δημοφιλέστερους τουριστικούς προορισμούς της Συρίας.

Ετυμολογία
----------

Το όνομα *Μαρμαρίτα* προέρχεται από την Συριακή λέξη *Marmanitha* που σημαίνει "Σημείο με θέα". Πιθανώς πήρε αυτή την ονομασία λόγο της γεωγραφικής της θέσης που της επιτρέπει ανεμπόδιστη θέα στη Μεσόγειο Θάλασσα και τη πεδιάδα Ακκάρ του Λιβάνου.

Ιστορία
-------

Η περιοχή κατοικήθηκε πρώτη φορά κατά τον 6ο αιώνα μ.Χ. αλλά ο οικισμός καταστράφηκε ύστερα από ηφαιστειακή έκρηξη.Η σημερινή Μαρμαρίτα ιδρύθηκε στις αρχές του 17ου αιώνα από τέσσερις οικογένειες αγροτών από τον Λίβανο. Αυτές οι οικογένειες έχτισαν τέσσερις εκκλησίες (του Αγίου Ιωάννη, του Αγίου Σάββα, και του Αγίου Πέτρου).  
Στις 17 Αυγούστου 2013 ισλαμιστές αντάρτες τραυμάτισαν και σκότωσαν χριστιανούς στη Μαρμαρίτα και την γειτονική πόλη Αλ-Χουσν κατά την διάρκεια εορτασμών για την Κοίμηση της Θεοτόκου. Η Οργάνωση *Jund al-Sham* (Στρατιώτες του Λεβάντε) ανέλαβε την ευθύνη για την επίθεση. Αργότερα επιβεβαιώθηκε ότι οι αντάρτες υποχώρησαν στον Λίβανο ύστερα από συμπλοκή με τις Συριακές Ένοπλες δυνάμεις.

Τουρισμός
---------

Καρναβάλι της Μαρμαρίτα, 2001
Η Μαρμαρίτα περιβάλλεται από μεγάλο αριθμό ιστορικών μνημείων. Το γνωστότερο από αυτά είναι το Κρακ των Ιπποτών, ένα φρούριο κτισμένο από σταυροφόρους μεταξύ των ετών 1150 και 1250 και είναι ένα από τα σημαντικότερα μνημεία μεσαιωνικής στρατιωτικής αρχιτεκτονικής στον κόσμο. 
Από το 1972 διεξάγεται στην Μαρμαρίτα το ετήσιο καρναβάλι της πόλης. Περιλαμβάνει παρέλαση αρμάτων και μασκοφορεμένων χορευτών. 
Ενώ το χωριό κατά τον χειμώνα δεν έχει περισσότερους από 2.500 κατοίκους τους θερινούς μήνες ο πληθυσμός αυξάνεται στους 25.000 με 30.000 καθώς αγρότες από τις τριγύρω περιοχές το επισκέπτονται με τις οικογένειες τους για να περάσουν εκεί το καλοκαίρι.
Το κοντινότερο αεροδρόμιο στο χωριό είναι το **Διεθνές Αεροδρόμιο Μπασίλ Αλ Άσαντ** το οποίο απέχει 93.1 χιλιόμετρα.

Σύγχρονη εκκλησία στην Μαρμαρίτα

Παραπομπές
----------

1. ↑  Choufi, Firas (2014-02-05). «Syria’s Valley of the Christians Under Fire». *Al-Akhbar English*. .
2. ↑  «A palaeomagnetic study of Upper Pliocene volcanic rocks in the area of the Levant Fault near Homs, western Syria». *Geofísica Internacional* **44** (3): 221–230. 2005.
3. ↑  «Syria:Terrorists killed Syrian Christians in Homs». SyriaNews. 17 Αυγούστου 2013. Ανακτήθηκε στις 21 Μαρτίου 2014.
Το **Μαρντάν** (παστού και ούρντου: مردان) είναι πόλη του Πακιστάν στην επαρχία Χαϊμπέρ Παχτουνχβά, έδρα ομώνυμου διαμερίσματος. Βρίσκεται στην Κοιλάδα του Πεσαβάρ και είναι η δεύτερη μεγαλύτερη σε πληθυσμό πόλη στην επαρχία του μετά την Πεσαβάρ. Είναι μια ταχέως αναπτυσσόμενη πόλη, που γνώρισε μια πληθυσμιακή έκρηξη στο δεύτερο μισό του 20ού αιώνα.

Περί το 1800 π.Χ. η περιοχή του Μαρντάν ήταν μέρος της γης όπου γεννήθηκε ο ταφικός πολιτισμός Γκαντάρα (γνωστός και ως Σουάτ). Χαραγμένα σε βράχο διατάγματα του αρχαίου Ινδού βασιλιά Ασόκα στο γειτονικό Σαχμπάζ Γκαρί, γραμμένα στη γραφή Χαρόστι, χρονολογούνται από την περίοδο των Μαουρύα (μέσα Γ΄ αιώνα π.Χ.) και αντιπροσωπεύουν το αρχαιότερο αδιαμφισβήτητο δείγμα γραφής σε ολόκληρη τη νότια Ασία. Επίσης, η κοντινή θέση Ταχτ-ι-Μπαχί, με ερείπια αρχαίου βουδιστικού μοναστηριού, εντάχθηκε το 1980 στον κατάλογο των Μνημείων Παγκόσμιας Κληρονομιάς της UNESCO.

Παραπομπές
----------

1. ↑  Tehsils & Unions in the District of Mardan – Government of Pakistan
2. ↑  «Pakistan City & Town Population List». Tageo.com website. Ανακτήθηκε στις 29 Σεπτεμβρίου 2017.
3. ↑  Rammohan, E.N. (8 Φεβρουαρίου 2010). *The Implacable Taliban, Repeating History in Afghanistan*. Vij Books India Pvt Ltd. ISBN 9789380177182.
4. ↑  Khaliq, Fazal (1 Ιουνίου 2015). «Takht-i-Bhai: A Buddhist monastery in Mardan». *DAWN.COM*. Ανακτήθηκε στις 8 Νοεμβρίου 2015.

Εξωτερικοί σύνδεσμοι
--------------------

* Ιστότοπος για την πόλη

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 146886296
* LCCN: no97007354

 |

 |
Ο **Μαρτσέλο ντελ Μπέλο** (*ιταλικά : Marcello Del Bello*) (Ρώμη 25 Δεκεμβρίου 1921), είναι Ιταλός πρώην πρωταθλητής της αντισφαίρισης, μεγαλύτερος αδελφός του επίσης αντισφαιριστή Ρολάντο ντελ Μπέλο.

Στο απλό έφτασε στα προημιτελικά του Ρολάν Γκαρός το 1948, στο τρίτο γύρο του Γουίμπλεντον το 1949 και στον δεύτερο γύρο στο Αμερικανικό Όπεν του 1949. Στο διπλό με συμπαίκτη τον Τζιάνι Κουτσέλι τέσσερις φορές έφτασε στα προημιτελικά, τόσο στο Ρολάν Γκαρός (1947, 1948, 1949, 1952) όσο και στο Γουίμπλεντον (1948, 1949, 1951, 1952), στο Αμερικάνικο όπεν το 1949 ήταν στα ημιτελικά,πάντα με συμπαίκτη τον Κουτσέλι.

Στο Κύπελλο Ντέιβις με την Ιταλία αγωνίστηκε την περίοδο 1946-1954, κέρδισε 8 και έχασε 6 αγώνες στο απλό, κέρδισε 20 αγώνες και έχασε 5 στο διπλό.

Κέρδισε το ιταλικό πρωτάθλημα το 1940 και τον τίτλο δύο φορές στο διπλό με τον Κουτσέλι διαδοχικά το 1940-1945 και το 1950, το 1952 και το 1953, κέρδισε επίσης το μικτό διπλό, το 1941, το 1942 και το 1953.

Παραπομπές
----------

1. ↑  Italiani nei quarti al Roland Garros sia maschile ai femminile gazzetta.it
2. 1 2  I più grandi Cucelli - M.Del Bello Αρχειοθετήθηκε 2017-02-19 στο Wayback Machine. federtennis.it
3. ↑  Profilo sul sito della Coppa Davis
Ένα παιχνίδι Μπλακ Τζακ σε εξέλιξη
Το **μέτρημα φύλλων** είναι μια τεχνική στο μπλακ τζακ που βασίζεται στην αρχή ότι αν η στοίβα των φύλλων που χρησιμοποιείται στο παιχνίδι έχει περισσότερα μεγάλα φύλλα από μικρά, το πλεονέκτημα που έχει ο παίκτης απέναντι στο καζίνο αυξάνεται.
Σε αυτή την περίπτωση, ο παίκτης μπορεί να έχει ακόμα και πλεονέκτημα σε βάθος χρόνου απέναντι στο καζίνο. Το πλεονέκτημα του παίκτη μπορεί συχνά να φτάσει ή και να ξεπεράσει το 2%. Αντίθετα, αν τα φύλλα είναι κατά κύριο λόγο μικρά, το πλεονέκτημα του καζίνο αυξάνεται.

Η βασική στρατηγική για το μέτρημα φύλλων είναι η εξής:

Τα φύλλα 2 έως 6 έχουν αξία +1. Οι άσοι, τα 10άρια και οι φιγούρες έχουν αξία -1. Τα υπόλοιπα μεσαία φύλλα, δηλαδή το 7, το 8 και το 9 έχουν αξία 0

Όσο μεγαλύτερο είναι το συνολικό άθροισμα τόσο πρέπει να αυξηθεί και το ποντάρισμα. Ταυτόχρονα, το συνολικό άθροισμα διαιρείται με ένα πολλαπλάσιο του αριθμού των τραπουλών που απομένουν. Το μπλακ τζακ συνήθως παίζεται με 6 έως 8 τράπουλες. Αν έχουν μείνει 4 τράπουλες, πρέπει να διαιρεθεί το συνολικό άθροισμα με 4. Κάνοντας τη διαίρεση προκύπτει αυτό που αποκαλείται «true count» (πραγματικό μέτρημα), το οποίο δίνει το πλεονέκτημα ή το μειονέκτημα που έχει ο παίκτης εκείνη τη στιγμή. Αν ο αριθμός από τις τράπουλες που απομένουν για μοίρασμα είναι μικρότερος ενώ το συνολικό θετικό άθροισμα παραμένει το ίδιο, τότε το πλεονέκτημά είναι υψηλότερο.

Κάθε πόντος από πραγματικό μέτρημα μειώνει το πλεονέκτημα του καζίνο κατά περίπου 0,5%. Άρα ο παίκτης έχει σημαντικό πλεονέκτημα όταν το πραγματικό μέτρημα είναι μεγαλύτερο ή ίσο με 2.

Πρέπει, επίσης, να σημειωθεί ότι η βασική στρατηγική πρέπει να προσαρμόζεται καθώς αλλάζει ο αριθμός των φύλλων στο «παπούτσι» (το μηχάνημα από το οποίο ο κρουπιέρης μοιράζει τα φύλλα). Για παράδειγμα, αν ο κρουπιέρης έχει ανοιχτό φύλλο 10 και ο παίκτης έχει σύνολο 15, η βασική στρατηγική συμβουλεύει τον παίκτη να τραβήξει και άλλο φύλλο. Αν, όμως, απομένει μεγάλος αριθμός μεγάλων φύλλων, η στρατηγική αλλάζει και τώρα είναι προτιμότερο να για τον παίκτη να σταματήσει.

Υπάρχουν κι άλλες στρατηγικές για το μέτρημα φύλλων. Το σημείο στο οποίο διαφέρουν μεταξύ τους είναι η μέθοδος με την οποία μετρούν τους άσους. Ο άσος παίζει πολύ σημαντικό ρόλο στο συγκεκριμένο παιχνίδι (χωρίς άσο δεν μπορεί να γίνει μπλακ τζακ το οποίο πληρώνεται με αναλογία 3:2).

Στο αυτόματο μπλακ τζακ , το μέτρημα φύλλων δεν δίνει κανένα πλεονέκτημα στον παίκτη αφού όλα τα φύλλα μοιράζονται με τυχαίο τρόπο. Αυτό σημαίνει ότι κάθε παιχνίδι παίζεται με μια καινούργια εικονική τράπουλα. Στο μπλακ τζακ με πραγματικό κρουπιέρη, σε επίγειο ή online καζίνο, είναι μέχρι ένα βαθμό εφικτό να χρησιμοποιήσει κανείς το μέτρημα φύλλων για να αποκτήσει πλεονέκτημα έναντι του καζίνο.

Πηγές
-----

* Πως γίνεται το μέτρημα φύλλων στο Μπλακ τζάκ
* Μαθηματική Ανάλυση του Μπλακ τζακ σε πραγματικές συνθήκες καζίνο
Η **Μαργαρίτα** είναι γυναικείο όνομα. Προέρχεται από το ελληνικό επίθετο "μαργαρίτης", προερχόμενο από την αρχαία περσική λέξη για το μαργαριτάρι (την μαργκαρίτα -για σύγκριση το μαργαριτάρι στα σύγχρονα περσικά λέγεται μορβαρίντ). Από την ελληνική μορφή έχει περάσει σε πολλές γλώσσες του κόσμου. 

Η περσική λέξη είναι ομόρριζη με την Σανσκριτική λέξη μαντζαρί (मञ्जरी = "μαργαριτάρι" ή "σύμπλεγμα ανθών").

Στην Αγγλία το όνομα, υπό την μορφή Μάργκαρετ, χρησιμοποιείται από τον 11ο αιώνα και ήταν δημοφιλής στον Μεσαίωνα. Επίσης είναι γνωστό στην Ιρλανδία. Τον 16ο με 18ο αιώνα η δημοτικότητα του ονόματος μειώθηκε, αλλά από τον 19ο αιώνα έχει επανέλθει και το 1903 ήταν το δεύτερο δημοφιλέστερο όνομα στα νεογέννητα κορίτσια στις Ηνωμένες Πολιτείες. Από τότε η δημοτικότητά του έχει μειωθεί, αλλά στην απογραφή του 1990 ήταν το ένατο δημοφιλέστερο γυναικείο όνομα στις ΗΠΑ.

Από το όνομα έχουν βγει πολλά υποκοριστικά σε πολλές διαφορετικές γλώσσες. Σε αυτά περιλαμβάνονται τα Ρίτα, Μάγκι, Μέριαντ, Μαντζ, Μαργκαρέτε, Μάργκε, Μάρτζι, Μεγκ, Μέγκαν, Άουρι, Γκρέτχεν, Γκρέτα, Γκρέτε,κ.ά.

Παραπομπές
----------

1. ↑  «View Name: Margaret». Behind the Name. Ανακτήθηκε στις 28 Νοεμβρίου 2012.
2. ↑  «Margaret». Online Etymology Dictionary. Ανακτήθηκε στις 24 Δεκεμβρίου 2012.
3. ↑  «Monier Williams Sanskrit-English Dictionary». Universität zu Köln (University of Cologne). Αρχειοθετήθηκε από το πρωτότυπο στις 14 Μαΐου 2016. Ανακτήθηκε στις 24 Δεκεμβρίου 2012.
4. ↑  «مروارید». Ανακτήθηκε στις 4 Οκτωβρίου 2017.
5. ↑  Cecil Adams (8 Ιανουαρίου 1993). «Why is Peggy the nickname for Margaret?». The Straight Dope. Ανακτήθηκε στις 13 Αυγούστου 2012.
Αυτό το λήμμα αφορά το πουλί.  Για για το λήμμα της ποιητικής συλλογής, δείτε: Μαραμπού (ποιητική συλλογή).  

Το **μαραμπού (Marabou)** ή **λεπτόπτιλος (Leptoptilos)** είναι γένος μεγάλων τροπικών πτηνών που ανήκει στην τάξη πελαργόμορφα (Ciconiiformes) και στην οικογένεια πελαργίδες (Ciconiidae). Υπάρχουν τρία είδη, που ζουν στην Ινδία, την Αφρική και την Ινδοκίνα. Διαφέρει από τα περισσότερα είδη πελαργού στο ότι πετά με διπλωμένο τον λαιμό προς τα πίσω, όπως ο ερωδιός. Συνώνυμο όνομα του γένους είναι "Cryptociconia" (= «κρυπτοπελαργός»).

Το είδος **λεπτόπτιλος ο διστακτικός** (L. dubius) ζει από τη βόρεια Ινδία μέχρι τη νήσο Βόρνεο. Το ύψος του φθάνει το 1,5 μέτρο και διαθέτει μεγάλο ράμφος, μαυρόασπρο ως καφετί φτέρωμα και αεροφόρο θύλακα μήκους 40 εκατοστών στη βάση του λαιμού, που χρησιμεύει στην παραγωγή ήχου, καθώς το πουλί είναι άφωνο. Τρέφεται με βατράχους, ψάρια και μικρές σαύρες ή άλλα ερπετά, δεν περιφρονεί όμως και τα πτώματα ή τα σκουπίδια. Φτιάχνει τη φωλιά του σε δένδρα ή ψηλούς βράχους.

Το είδος **λεπτόπτιλος ο ιαβανικός** (L. javanicus) είναι μικρότερο σε μέγεθος και δεν φέρει αεροφόρο θύλακα. Το είδος **λεπτόπτιλος ο βαλαντιοφόρος** (L. crumeniferus), που ζει στη νοτίως της Σαχάρας Αφρική, είναι το κυρίως γνωστό με την κοινή ονομασία μαραμπού, που προέρχεται από την αραβική λέξη *μαραμπούτ* και οφείλεται στο υποτίθεται συλλογισμένο ύφος και τη σοβαρή στάση του. Η εμφάνισή του θυμίζει μεγάλο ασπρορόδινο πελαργό με μαύρα πόδια και φτερούγες (η αγγλική του ονομασία είναι "marabou stork" = πελαργός μαραμπού) με γυμνό κεφάλι και λαιμό, ενώ κατά τα άλλα μοιάζει πολύ με το ινδικό είδος. Ζυγίζει μέχρι και πάνω από 9 κιλά και έχει άνοιγμα πτερύγων 3,2 μέτρα, το μεγαλύτερο άνοιγμα για χερσαίο πτηνό μαζί με τον κόνδορα των Άνδεων. Τα νεαρά άτομα είναι πιο καφετιά και με μικρότερο ράμφος.

Τα δύο φύλα μοιάζουν μεταξύ τους και ενηλικιώνονται σε ηλικία 4 ετών. Είναι κοινωνικά πτηνά που ζουν σε δικές τους αποικίες. Το μαραμπού γεννά 2 ή 3 αυγά. Τρώει, εκτός από όσα προαναφέρθηκαν, μικρά τρωκτικά και έντομα, όπως τερμίτες, κάμπιες και ακρίδες, αυγά κροκοδείλου, νεοσσούς κορμοράνου και πελεκάνου, κλπ..

Υπάρχουν πολλά απολιθώματα του γένους. Ο **L. titan**, που θηρευόταν από τους προϊστορικούς ανθρώπους, ήταν τεράστιος, και ο **L. falconeri** ήταν πολύ διαδεδομένος σε όλο τον κόσμο κατά την Πλειόκαινο.

* Με το όνομα μαραμπού είναι γνωστά και τα μαλακά φτερά της ρίζας της ουράς των πτηνών αυτών. Τα φτερά μαραμπού πωλούνται ακριβά ως διακοσμητικά. Επίσης, *«Μαραμπού»* είναι ο τίτλος της πρώτης ποιητικής συλλογής (1933) του ποιητή Νίκου Καββαδία.

Εξωτερικοί σύνδεσμοι
--------------------

* *Φύλλο πληροφοριών για το μαραμπού*, από το Εθνικό Ζωολογικό Πάρκο Smithsonian των ΗΠΑ
Η λέξη **Λοξίας** ήταν αρχαία θρησκευτική επίκληση, και συγκεκριμένα μια ονομασία του θεού Απόλλωνα. Η ονομασία αυτή αποδίδεται από μερικούς στο γεγονός ότι οι χρησμοί του Μαντείου των Δελφών ήταν διφορούμενοι («λοξοί»). Η επικρατούσα άποψη όμως, «χωρίς αμφιβολία» σύμφωνα με κάποιες πηγές, είναι ότι συνδέεται με το όνομα της Λοξούς. Η Λοξώ ήταν η τροφός που ανέθρεψε τον Απόλλωνα.

Εκφράσθηκε επίσης η γνώμη ότι το επίθετο αυτό εξηγεί τον λοξό κύκλο/διαδρομή του ήλιου στον ουρανό, ενώ νεότεροι μελετητές το συσχετίζουν και με τη λατινική λέξη *lux* = φως.

Παραπομπές
----------

1. ↑  Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

Πηγές
-----

* Το αντίστοιχο λήμμα στη *Νέα Ελληνική Εγκυκλοπαίδεια* (Χάρη Πάτση), τόμ. 17 (1972)
Οι **Λέοντες Θεσσαλονίκης** ιδρύθηκαν το 2008 και είναι ένας από τους πιο γνωστούς και πετυχημένους συλλόγους ράγκμπι στην Ελλάδα.

Ιστορία
-------

Ο σύλλογος ιδρύθηκε τον Μάιο του 2008 από ένα πυρήνα 10 παικτών με αγάπη και πάθος για το άθλημα. Οι Lions όπως είναι ευρέως γνωστοί από την ίδρυση τους, ξεκίνησαν το εγχείρημα της δημιουργίας μιας ομάδας ράγκμπι από την αρχή, στηριζόμενοι στις αξίες της τιμιότητας, του πάθους, της αλληλεγγύης, της πειθαρχίας και του σεβασμού, αξίες που αποτελούν την ραχοκοκαλιά του αθλήματος που ονομάζεται ράγκμπι. Οι Lions αναπτύχθηκαν με γοργούς ρυθμούς και το Νοέμβριου του 2008 έπαιξαν τον πρώτο επίσημο αγώνα τους στα πλαίσια του πανελληνίου πρωταθλήματος Ράγκμπι της Ελληνικής Ομοσπονδίας Ράγκμπι, ενάντια στους "Μακεδόνες Ευόσμου". Η ιστορία έγραψε Μακεδόνες 20 - Lions 24. Η μεγάλη νίκη απέναντι σε μια δύσκολη και δυνατή ομάδα εδραίωσε τους Lions σαν έναν υπολογίσιμο αντίπαλο στο ελληνικό Ράγκμπι. Το τέλος της αγωνιστικής χρονιάς 2008-09 βρήκε τους Lions στην τέταρτη θέση της κατάταξης του πανελληνίου πρωταθλήματος.

Παραπομπές
----------

Εξωτερικοί σύνδεσμοι
--------------------

* Επίσημος ιστότοπος
Καλλιτεχνική αναπαράσταση
Ο **Μετριδιόχοιρος** (*Metridiochoerus*) είναι ένα εξαφανισμένο γένος που ανήκε στην οικογένεια των ιθαγενών χοίρων στην Πλειόκαινη και Πλειστόκαινη Αφρική. Είναι επίσης γνωστός και ως **γιγαντιαίος φακόχοιρος**.

Περιγραφή
---------

Γνάθος του *M. hopwoodi*
Ο *Metridiochoerus* ήταν ένα μεγάλο ζώο, 1,5 μέτρα (4,9 πόδια) μήκος, πράγμα που τον κάνει να μοιάζει με έναν γιγαντιαίο φακόχοιρο. Είχε δύο μεγάλα ζεύγη χαυλιόδοντες που είχαν επισημανθεί πλαγίως και ήταν κυρτά προς τα πάνω. Με βάση το πολύπλοκο, χόνδρο μοτίβο του γομφίων του πλάσματος, ο *Μετριδιόχοιρος* θεωρείται ότι ήταν ένα παμφάγο ζώο.

Παραπομπές
----------

1. ↑  Palmer, D. επιμ. (1999). *The Marshall Illustrated Encyclopedia of Dinosaurs and Prehistoric Animals*. London: Marshall Editions. σελ. 269. ISBN 1-84028-152-9.

Βιβλιογραφία
------------

* Barry Cox, Colin Harrison, R.J.G. Savage, and Brian Gardiner. (1999): The Simon & Schuster Encyclopedia of Dinosaurs and Prehistoric Creatures: A Visual Who's Who of Prehistoric Life. Simon & Schuster.
* David Norman. (2001): The Big Book Of Dinosaurs. pg. 226, Walcome books.
* *World Encyclopedia of Dinosaurs & Prehistoric Creatures: The Ultimate Visual Reference To 1000 Dinosaurs And Prehistoric Creatures Of Land, Air And Sea ... And Cretaceous Eras (World Encyclopedia)* by Dougal Dixon
Το έμβλημα του ΜΤΝ

Το **Μετοχικό Ταμείο Ναυτικού** (**Μ.Τ.Ν.**) αποτελεί ταμείο επικουρικής ασφάλισης του μονίμου στρατιωτικού προσωπικού τόσο του Πολεμικού Ναυτικού όσο και του Λιμενικού Σώματος. Ιδρύθηκε το 1921 και αποτελεί Νομικό Πρόσωπο Δημοσίου Δικαίου. Εποπτεύεται από το Υπουργείο Εθνικής Άμυνας (ΥΠΕΘΑ) μέσω του Γενικού Επιτελείου Ναυτικού (ΓΕΝ).

Το Μετοχικό Ταμείο Ναυτικού έχει διοικητική αυτοτέλεια, με δικό του προϋπολογισμό. Βασικός νόμος που διέπει τον Οργανισμό αυτό είναι ο ΚΝ 5481 του 1931 όπως έχει συμπληρωθεί και τροποποιηθεί μεταγενέστερα. Διοικείται από 7μελές Διοικητικό Συμβούλιο που ορίζεται από τον Υπουργό Εθνικής Άμυνας, κατόπιν πρότασης ΓΕΝ. Τα γραφεία του Μετοχικού Ταμείου Ναυτικού στεγάζονται σήμερα σε ιδιόκτητο οίκημα στην Αθήνα (οδό Γλάδστωνος 1).

Κύρια αποστολή του Μετοχικού Ταμείου Ναυτικού είναι αφενός μεν η εκμετάλλευση και η επαύξηση της πάσης φύσεως κινητής και ακίνητης περιουσίας του, εισπράττοντας παράλληλα όλα τα προβλεπόμενα από τη νομοθεσία έσοδά του και αφετέρου η εντός των πλαισίων της βιωσιμότητάς του, παροχή στους δικαιούχους του καλύτερου δυνατού μερίσματος και λοιπών παροχών που δίδονται όπως π.χ. οικογενειακά βοηθήματα, δάνεια, ειδικά έξοδα περίθαλψης κ.λπ.

Μέτοχοι του Μετοχικού Ταμείου Ναυτικού είναι όλοι οι μόνιμοι εν ενεργεία και απόστρατοι Αξιωματικοί, Ανθυπασπιστές, Υπαξιωματικοί του Πολεμικού Ναυτικού και Λιμενικού Σώματος. Επίσης οι μόνιμοι πολιτικοί υπάλληλοι του Ταμείου, οι Λιμενοφύλακες, οι εθελοντές μακράς θητείας (ΕΜΘ) του Πολεμικού Ναυτικού και τέλος οι επαγγελματίες οπλίτες (Επ.Οπ). Το σύνολο των μετόχων ήταν το 2013 36.728.

Παραπομπές
----------

1. ↑  «Μέτοχοι ΜΤΝ». Μετοχικό Ταμείο Ναυτικού.
Το όνομα «**Λεμπέσης**» στην κυριολεξία σημαίνει κλέφτης, αντάρτης, αποστάτης. Προέρχεται από την τουρκική ονομασία «ελι-μπές» (= 55).

Με την ονομασία "**Λεμπέσηδες**" φέρονταν αρχικά η άτακτη ομάδα ανδρών του επαναστατικού σώματος που είχε δημιουργήσει επί τουρκοκρατίας στον ελλαδικό χώρο ο Μητρομάρας (1771-1772). Το σώμα αυτό συγκροτούνταν από πενήντα-πέντε (= ελιμπές) άνδρες. Από παραφθορά του ονόματος προέκυψε ο τύπος «λιμπές» και εξ αυτού "λεμπές". Την εποχή εκείνη οι λεμπές προκαλούσαν καταστροφές τουρκικών περιουσιών, φόνους κ.λπ.  

Λόγω αυτών των ανοργάνωτων δραστηριοτήτων τους, οι Έλληνες προύχοντες κρατούσαν απόσταση απ΄ αυτούς με συνέπεια στη γλώσσα της εποχής μέχρι και στην Ελληνική Επανάσταση του 1821 με την ονομασία Λεμπέσηδες να χαρακτηρίζονται γενικά οι οποιοιδήποτε αποστάτες.

Σημείωση
--------

Ανεξάρτητα των παραπάνω με το επίθετο Λεμπέσης φέρεται σπουδαία ιστορική οικογένεια ναυμάχων από τις Σπέτσες.

Πηγές
-----

* "Μεγάλη Ελληνική Εγκυκλοπαίδεια" τομ.Γ΄(συμπλήρωμα) σελ.589.
**Μη πολίτες** ή **αλλοδαποί** (Λετονικά: **nepilsoņi**) στη λετονική νομοθεσία είναι τα άτομα που δεν είναι πολίτες της Λετονίας ή οποιασδήποτε άλλης χώρας, αλλά τα οποία, σύμφωνα με τη λετονική νομοθεσία «Σχετικά με το καθεστώς των πολιτών της πρώην ΕΣΣΔ που δεν κατέχουν ούτε λετονική ούτε άλλη ιθαγένεια», έχουν το δικαίωμα σε διαβατήριο μη υπηκόου που εκδίδεται από τη λετονική κυβέρνηση καθώς και άλλα συγκεκριμένα δικαιώματα. Περίπου τα δύο τρίτα από αυτούς είναι Ρώσοι, ακολουθούμενοι από Λευκορώσους, Ουκρανούς, Πολωνούς και Λιθουανούς.

Οι μη υπήκοοι είναι «πολίτες της πρώην ΕΣΣΔ (...) που διαμένουν στη Δημοκρατία της Λετονίας καθώς και που βρίσκονται σε προσωρινή απουσία και τα παιδιά τους που πληρούν ταυτόχρονα τις ακόλουθες προϋποθέσεις: 1) την 1η Ιουλίου 1992 ήταν εγγεγραμμένοι στην επικράτεια της Λετονίας, ανεξάρτητα από το καθεστώς του χώρου διαβίωσης που αναφέρεται στην εγγραφή της κατοικίας, ή μέχρι την 1η Ιουλίου 1992 ο τελευταίος εγγεγραμμένος τόπος διαμονής τους ήταν στη Δημοκρατία της Λετονίας ή έχει καθοριστεί με δικαστική απόφαση ότι έχουν διαμείνει στο έδαφος της Λετονίας για 10 συναπτά έτη μέχρι την αναφερόμενη ημερομηνία· 2) δεν είναι πολίτες της Λετονίας και 3) δεν είναι και δεν ήταν πολίτες άλλου κράτους». καθώς και «τα τέκνα [των προαναφερθέντων] εάν και οι δύο γονείς τους ήσαν αλλοδαποί κατά τη γέννηση των τέκνων ή ο ένας από τους γονείς είναι μη υπήκοος, αλλά ο άλλος είναι ανιθαγενής ή είναι άγνωστος, ή σύμφωνα με την αμοιβαία συμφωνία των γονέων, εάν ο ένας από τους γονείς είναι μη υπήκοος, αλλά ο άλλος είναι πολίτης άλλης χώρας».

Δημογραφία
----------


| Δημογραφία της Λετονίας (Ιανουάριος 2022) |
| --- |
|  |  |  |  |  |
| Λετονοί (1,748,550) |    | 85.65% |
| Μη πολίτες (195,159) |    | 9.56% |
| Ρώσοι (51,495) |    | 2.52% |
| Ουκρανοί (9,790) |    | 0.48% |
| Λιθουανοί (5,124) |    | 0.25% |
| Λευκορώσοι (4,340) |    | 0.21% |
| Λοιποί (27,084) |    | 1.33% |

Παραπομπές
----------

1. ↑  Population of Latvia by ethnicity and nationality; Office of Citizenship and Migration Affairs Αρχειοθετήθηκε March 22, 2021, στο Wayback Machine. 2021(in λεττονική)
2. ↑  Latvijas iedzīvotāju sadalījums pēc valstiskās piederības
3. ↑  Latvijas iedzīvotāju skaits pašvaldībās
Ένας **μαραθώνιος προγραμματισμού** ή **hackathon** (αγγλικά: hackathon, hack day, hackfest, datathon ή codefest) είναι μια εκδήλωση με αυστηρό χρονικό περιορισμό, όπου συναντιούνται άτομα από τον τομέα των τεχνολογιών πληροφορικής και επικοινωνιών (ΤΠΕ) και εργάζονται για την υλοποίηση πρωτότυπων έργων. Χαρακτηριστικά στοιχεία αυτών των συναντήσεων είναι ο περιορισμένος χρόνος, που ορίζεται συνήθως σε 2 - 3 μέρες και απαιτεί εντατική εργασία, η συνεργασία μεταξύ των συμμετεχόντων και ο στόχος της ανάπτυξης λειτουργικού λογισμικού μέχρι το τέλος της εκδήλωσης.

Στους μαραθώνιους προγραμματισμού ορίζονται συνήθως συγκεκριμένες κατευθύνσεις, οι οποίες μπορεί να αφορούν στην γλώσσα προγραμματισμού, στο λειτουργικό σύστημα, σε μια διεπαφή προγραμματισμού εφαρμογών (API) κλπ. Σε άλλες περιπτώσεις οι συμμετέχοντες είναι ελεύθεροι να δημιουργήσουν χωρίς περιορισμούς, καινοτόμες εφαρμογές που μπορούν να αξιοποιηθούν επιχειρηματικά. 

Στην Ελλάδα μαραθώνιοι προγραμματισμού οργανώνονται τόσο από δημόσιους όσο και από ιδιωτικούς φορείς. Έχουν συνήθως το χαρακτήρα διαγωνισμού με χρηματικό έπαθλο ή έπαθλο ανταποδοτικού χαρακτήρα, όπως για παράδειγμα τη χρηματοδότηση μιας νεοφυούς επιχείρησης.

Δείτε επίσης
------------

* Μαραθώνιος επεξεργασιών (ή editathon)

Πηγές
-----

* Hackathons: ορισμοί, αξία, κριτήρια επιτυχίας, epixeiro.gr, Ανακτήθηκε στις 16 Ιουλίου 2021

Εξωτερικοί σύνδεσμοι
--------------------

* The Hackathon Handbook: A complete guide for every hackathon enthusiast
* Hackathons and Events
* Hackathon.com

Παραπομπές
----------

1. ↑  «Hackathon definition». *Hackathon definition*. .
Οικογένεια επιστρέφει στο χωριό της, Μπυρόν, βορειοδυτικά της Καέν στη Γαλλία, το οποίο καταστράφηκε ολοσχερώς κατά τη διάρκεια μαχών στις 18 Ιουλίου 1944.
**Μεταπολεμική περίοδος** ονομάζεται το διάστημα που ακολουθεί μετά το τέλος ενός πολέμου. Μια μεταπολεμική περίοδος μπορεί να γίνει μεσοπολεμική, όταν ο πόλεμος μεταξύ των ιδίων πλευρών συνεχίζεται σε μεταγενέστερο χρόνο (π.χ. η περίοδος μεταξύ του Α΄ και του Β΄ Παγκοσμίου Πολέμου). Εν αντιθέσει, η μεταπολεμική περίοδος σηματοδοτεί την κατάπαυση του πυρός εξ ολοκλήρου.

Στον δυτικό κόσμο, **μεταπολεμική περίοδος** (μερικές φορές και με κεφαλαία) είναι η περίοδος που ξεκίνησε, κυρίως, μετά το τέλος του Β΄ Παγκοσμίου Πολέμου, αν και πολλά από τα εμπλεκόμενα έθνη του Β΄ Παγκοσμίου Πολέμου ενεπλάκησαν σε άλλους πολέμους έκτοτε.

Μεταπολεμική περίοδος
---------------------

### Χρονολόγιο της μεταπολεμικής περιόδου του Β΄ Παγκοσμίου πολέμου

Ο όρος «μεταπολεμικός» ενδέχεται να έχει διαφορετική έννοια σε διαφορετικές χώρες και να αναφέρεται σε περίοδο που καθορίζεται από τοπικές εκτιμήσεις που βασίζονται στην επίδραση του πολέμου εκεί. Στη Βρετανία, ο όρος «μεταπολεμική» αναφέρεται στην εποχή από την εκλογή του Κλέμεντ Άττλη το 1945 μέχρι αυτή της Μάργκαρετ Θάτσερ το 1979, μια περίοδο που ονομάζεται μεταπολεμική συναίνεση, η οποία ενδεχομένως να αναφέρεται σε μικρότερη περίοδο, που ολοκληρώνεται το 1960 ή με το τέλος που αντιστοιχεί στην εποχή των 50s.

Στην Ελλάδα, η μεταπολεμική περίοδος ξεκίνησε μετά το 1950 εξαιτίας του Εμφυλίου Πολέμου.

### Ψυχροπολεμική εποχή

Θεωρώντας τη μεταπολεμική εποχή ως συνώνυμο της ψυχροπολεμικής εποχής, η μεταπολεμική εποχή περιλαμβάνει μερικές φορές και τη δεκαετία του 1980, και ολοκληρώνεται το 1990, με την κατάρρευση της Σοβιετικής Ένωσης. Η δεκαετία του 1990 σπάνια θεωρείται μέρος της μεταπολεμικής περιόδου.

Δείτε επίσης
------------

* Μεσοπόλεμος

Παραπομπές
----------

1. ↑  «Post-War | Meaning of Post-War by Lexico». *Lexico Dictionaries | English* (στα Αγγλικά). Αρχειοθετήθηκε από το πρωτότυπο στις 22 Μαρτίου 2020. Ανακτήθηκε στις 22 Μαρτίου 2020.
2. ↑  «AEC Lorries in the post war years 1945-1979 book | #248690820». *Worthpoint*. Ανακτήθηκε στις 20 Φεβρουαρίου 2017.
3. ↑  «The Post-War Years 1945 - 1960». *freepages.genealogy.rootsweb.ancestry.com*. Αρχειοθετήθηκε από το πρωτότυπο στις 5 Απριλίου 2020. Ανακτήθηκε στις 20 Φεβρουαρίου 2017.
4. ↑  «The Post War Economy: 1945-1960». *economics.about.com*. U.S. Department of State. Αρχειοθετήθηκε από το πρωτότυπο στις 5 Απριλίου 2020. Ανακτήθηκε στις 20 Φεβρουαρίου 2017.
5. ↑  «Μεταπολεμική περίοδος (1950-1994)». *www.imma.edu.gr*. Αρχειοθετήθηκε από το πρωτότυπο στις 21 Φεβρουαρίου 2017. Ανακτήθηκε στις 20 Φεβρουαρίου 2017.
6. ↑  «The Netherlands History». *www.letsgo.com*. Αρχειοθετήθηκε από το πρωτότυπο στις 28 Οκτωβρίου 2011. Ανακτήθηκε στις 20 Φεβρουαρίου 2017. CS1 maint: Unfit url (link)

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* GND: 4421423-6

 |

 |
Η **ανθρώπινη μετανάστευση** είναι μία μετακίνηση προσώπων από ένα μέρος σε ένα άλλο με την πρόθεση να εγκατασταθούν προσωρινά ή μόνιμα στη νέα θέση. Η κίνηση γίνεται συνήθως σε μεγάλες αποστάσεις και από τη μία Χώρα στην άλλη, αν και είναι δυνατή η λεγόμενη εσωτερική μετανάστευση. Η μετανάστευση μπορεί να αφορά σε άτομα, οικογένειες ή μεγάλες ομάδες ατόμων. Η ανθρώπινη μετανάστευση είναι ένα κοινωνικό φαινόμενο που οφείλεται σε διάφορους λόγους. 

Οι μετακινήσεις των νομαδικών πληθυσμών δεν θεωρούνται κανονικά ως ένα είδος μετανάστευσης, καθώς δεν υπάρχει κάποια πρόθεση εκ μέρους των νομάδων να εγκατασταθούν σε ένα μέρος, επειδή η κίνησή τους διατηρείται γενικά συνεχής. Φυσικά, ούτε η μετακίνηση των προσώπων λόγω τουρισμού ή προσκυνήματος είναι ένα είδος μετανάστευσης, διότι ούτε στην περίπτωση αυτή δεν συντρέχει η προϋπόθεση της εγκατάστασης στον τόπο προορισμού. 

Η ανθρώπινη μετανάστευση συνεχίστηκε, κατά τη διάρκεια της ιστορίας της, τόσο υπό τη μορφή εθελοντικής μετανάστευσης στο εσωτερικό μίας περιοχής ή μίας χώρας, όσο υπό τη μορφή ακούσιας ή αναγκαστικής μετανάστευσης. Αυτή η τελευταία αφορά ή αφορούσε στη δουλεία, την εμπορία ανθρώπων και την εθνοκάθαρση.

Η εγκατάσταση ή η είσοδος προσώπων σε έναν τόπο διαφορετικό από τον τόπο καταγωγής ονομάζεται μετανάστευση (προς έναν τόπο προορισμού), ενώ η μετακίνηση από τον τόπο προέλευσης προς άλλο προορισμό παίρνει το όνομα της μετανάστευσης (από την χώρα καταγωγής - στην Ελλάδα και για τα δύο είδη χρησιμοποιείται ο όρος "μετανάστευση").

Μικροί πληθυσμοί οι οποίοι μεταναστεύουν για να αναπτυχθούν σε μία επικράτεια χωρίς οικισμούς ονομάζονται αποικίες (οικισμοί αποίκων), ενώ οι άνθρωποι που έχουν εκτοπιστεί εξαιτίας της μετανάστευσης και του αποικισμού ορίζονται ως πρόσφυγες.

Η διεθνής οργάνωση η οποία ασχολείται με τις μεταναστευτικές ροές είναι η Διεθνής Οργάνωση Μετανάστευσης, που ιδρύθηκε το 1951.

Σχετικά λήμματα
---------------

* Διασπορά
* Παγκοσμιοποίηση
* Παράνομη μετανάστευση
* Μετεγκατάσταση (οικονομία)
* Δημογραφική πολιτική
* Πολιτισμική αφομοίωση
* Διδακτική και υποδοχή για μετανάστες
* Δικαίωμα ασύλου
* Ενσωμάτωση (κοινωνικές επιστήμες)

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* GND: 4120730-0
* NKC: ph115298

 |

 |
Συντεταγμένες: 34°23′49″S 71°37′10″W﻿ / ﻿34.39694°S 71.61944°W﻿ / -34.39694; -71.61944

Το **Μαρτσίγουε** (ισπανικά: *Marchigüe*, ισπανική  προφορά ΔΦΑ: [marˈtʃiɣwe]), μερικές φορές συλλαβισμένο **Marchihue**,  προφορά ΔΦΑ: [marˈtʃiɣwe] (**Μαρτσίουε**) είναι χιλιανή κοινότητα και πόλη στην επαρχία Καρδενάλ Κάρο της έκτης περιοχής του  Ο' Χίγκινς της Χιλής.

Σύμφωνα με την απογραφή του 2002 του Εθνικού Ινστιτούτου Στατιστικής, το Μαρτσίγουε εκτείνεται σε μια έκταση 659,9 χλμ² και έχει 6.904 κατοίκους.

Τροχοί του ανέμου στο Μαρτσίγουε
Ως κοινότητα, το Μαρτσίγουε είναι μια διοικητική διαίρεση του τρίτου επιπέδου της Χιλής που διοικείται από ένα δημοτικό συμβούλιο, διευθύνεται από έναν δήμαρχο ο οποίος εκλέγεται άμεσα κάθε τέσσερα χρόνια.

Παραπομπές
----------

Εξωτερικοί σύνδεσμοι
--------------------

* Πολυμέσα σχετικά με το θέμα  Marchigüe στο Wikimedia Commons
* Δήμος του Μαρτσίγουε (Ισπανικά)
* Indicadores comunales de Marchihue en la Biblioteca del Congreso Nacional de Chile Κοινοτικοί δείκτες του Μαρτσίουε στη βιβλιοθήκη του Κογκρέσου της Χιλής (Ισπανικά)
* Εθνικό Ινστιτούτο της Στατιστικής (Ισπανικά)

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 9749155708729722580006
* GND: 1185090088

 |

 |
Δομή ενός κρυστάλλου KTP, παρατηρούμενου κατά μήκος του δευτερεύοντα άξονά του. Τέτοιοι κρύσταλλοι χρησιμεύουν στην παραγωγή φωτονίων με διπλάσια συχνότητα αυτής των εισερχομένων.
Ο όρος **μη γραμμική οπτική** εννοεί τον κλάδο της οπτικής που περιγράφει τη συμπεριφορά του φωτός σε *μη γραμμικά μέσα*, δηλαδή σε μέσα διαδόσεως του φωτός εντός των οποίων η πυκνότητα πολώσεως **P** αποκρίνεται μη γραμμικά στο ηλεκτρικό πεδίο **E** των ηλεκτρομαγνητικών κυμάτων που αποτελούν το φως. Η μη γραμμικότητα παρατηρείται μόνο σε πολύ υψηλές εντάσεις φωτός (τιμές των ηλεκτρικών πεδίων των ατόμων, της τάξεως των 108 V/m), όπως εκείνες που παρέχουν τα λέιζερ. Πάνω από το όριο Schwinger, ο ίδιος ο κενός χώρος αναμένεται να καθίσταται μη γραμμικός. Στη μη γραμμική οπτική, η αρχή της επαλληλίας δεν ισχύει.

Ιστορία
-------

Το πρώτο μη γραμμικό οπτικό φαινόμενο που προβλέφθηκε ήταν η διφωτονική απορρόφηση: το προέβλεψε η Μαρία Γκέπερτ-Μάγιερ στη διδακτορική διατριβή της το 1931, αλλά παρέμεινε ένα θεωρητικό κατασκεύασμα μέχρι το 1961 και τη σχεδόν ταυτόχρονη παρατήρηση του φαινομένου αυτού στα Εργαστήρια Bell και την ανακάλυψη του διπλασιασμού της συχνότητας φωτονίων από τον Πήτερ Α. Φράνκεν (1928-1999)και τους συνεργάτες του στο Πανεπιστήμιο του Μίσιγκαν. Αμφότερες οι ανακαλύψεις έγιναν λίγο μετά την κατασκευή του πρώτου λέιζερ από τον Θήοντορ Μάιμαν. Ωστόσο κάποια μη γραμμικά φαινόμενα ανακαλύφθηκαν πριν την κατασκευή του πρώτου λέιζερ. Η θεωρητική βάση για πολλές μη γραμμικές διαδικασίες περιγράφηκε για πρώτη φορά στο βιβλίο του Νίκολας Μπλόμπεργκεν *Nonlinear Optics*.

Παραπομπές
----------

1. ↑  Boyd, Robert: *Nonlinear Optics* (3η έκδ.), Academic Press, 2008, ISBN 978-0-12-369470-6
2. ↑  Shen, Yuen-Ron: *The Principles of Nonlinear Optics*, Wiley-Interscience, 2002, ISBN 978-0-471-43080-3.
3. ↑  Kaiser, W.; Garrett, C.G.B. (1961). «Two-Photon Excitation in CaF2:Eu2+». *Physical Review Letters* **7** (6): 229. doi:10.1103/PhysRevLett.7.229. Bibcode: 1961PhRvL...7..229K.
4. ↑  Rigamonti, Luca (Απρίλιος 2010). «Schiff base metal complexes for second order nonlinear optics». *La Chimica & l'Industria* (3): 118-122.. Ανακτήθηκε στις 2015-10-21.
5. ↑  Lewis, Gilbert N.; Lipkin, David; Magel, Theodore T. (Νοέμβριος 1941). «Reversible Photochemical Processes in Rigid Media. A Study of the Phosphorescent State». *Journal of the American Chemical Society* **63** (11): 3005–3018. doi:10.1021/ja01856a043.
6. ↑  Bloembergen, Nicolaas (1965). *Nonlinear Optics*. ISBN 978-9810225995.

Εξωτερικοί βιβλιογραφικοί σύνδεσμοι
-----------------------------------

* *Encyclopedia of laser physics and technology*, με περιεχόμενο για τη μη γραμμική οπτική
* SNLO - Λογισμικό μη γραμμικού οπτικού σχεδιασμού
* Παρουσίαση του Robert Boyd: *Quantum Nonlinear Optics: Nonlinear Optics Meets the Quantum World*, SPIE Newsroom
* Boyd, R.W.: *Nonlinear optics*, 4η έκδοση, Academic, Λονδίνο 2020, ISBN 9780128110034

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85092328
* GND: 4042096-6
* BNF: cb119666695 (data)
* NDL: 00576645
* NKC: ph123207

 |

 |
Το **Λαλά-Πασά** (τουρκικά: Lalapaşa / Λαλάπα**σ**α), στα ελληνικά **Δρογγύλιο(ν)**, είναι πόλη και διαμέρισμα στην Επαρχία Αδριανούπολης στην Περιοχή του Μαρμαρά στην Τουρκία. Το 2021 ο συνολικός πληθυσμός του διαμερίσματος του Λαλά-Πασά ήταν 6.358 και της πόλης 1.587. Κατά την διάρκεια της απελευθέρωσης της Ανατολικής Θράκης από τον ελληνικό στρατό και της ενσωμάτωσης της στο ελληνικό κράτος την περίοδο 1920-1922, το Δρογγύλιο αποτέλεσε έδρα της ομώνυμης Επαρχίας του Νομού Αδριανουπόλεως. 

Η πόλη κατακτήθηκε από τους Οθωμανούς το 1361 από τον Λαλά Σαχίν Πασά, προς τιμή του οποίου ονομάστηκε έτσι. Μέχρι το έτος 1945 ήταν γνωστή ως Πασακόι (Paşaköy).

Το διαμέρισμα του Λαλά-Πασά απέχει 22 χιλιόμετρα από την Αδριανούπολη και περίπου 260 χιλιόμετρα από την Κωνσταντινούπολη. Συνορεύει με τη Βουλγαρία στα βόρεια και τα δυτικά, με την επαρχία Αδριανούπολης στα νοτιοδυτικά, με το Ασβεστοχώρι ή Σούλογλου στα νοτιοανατολικά και με την επαρχία Σαράντα Εκκλησιών στα βορειοανατολικά.

Στο Λαλά-Πασά έχουν ανακαλυφθεί μεγαλιθικά μνημεία τύπου ντολμέν τα οποία θεωρείται ότι χρησίμευαν ως τάφοι. Τα ντολμέν ανακαλύφθηκαν τη δεκαετία του 1960, ενώ υπολογίζεται ότι κατασκευάστηκαν μεταξύ της ύστερης Εποχής του Χαλκού και της πρώιμης εποχής του Σιδήρου.

Δείτε επίσης
------------

* Νομός Αδριανουπόλεως

Παραπομπές
----------

1. ↑  Κωνσταντίνος Απ. Βακαλόπουλος, Η Θρακική Έξοδος (1918-1922)
Από τη γενοκτονία, την παλιννόστηση, το ταγιαρικό καθεστώς και την απελευθέρωση στο δεύτερο ξεριζωμό, Ηρόδοτος 1999, σελ. 472.
2. ↑  Türkiye Nüfusu İl ilçe Mahalle Köy Nüfusları. nufusune.com. Ανακτήθηκε στις 10/04/2022
3. ↑  Lalapaşa İlçesi edirne.ktb.gov.tr
4. ↑  Trakya dolmenleri genel olarak Son Tunç Çağı-İlk Demir Çağı geçiş dönemine, MÖ.1400-900 yılları arasına tarihlendirilmektedir. lalapasa.gov.tr
Το **Μετσάντ** (εβραϊκά: מיצד), επίσης γνωστό ως **Ασφάρ** (אַסְפָר), είναι ισραηλινός οικισμός οργανωμένος ως κοινοτικός οικισμός στην ομάδα οικισμών Γκους Ετσιόν στη Δυτική Όχθη. Ιδρύθηκε με αυτόν τον τρόπο από Υπερορθοδόξους Εβραίους το 1984, ευρισκόμενος νότια της Βηθλεέμ στα ανατολικά Όρη της Ιουδαίας, 14,5 χλμ. από την Πράσινη Γραμμή, έξω από το Διαχωριστικό Φράγμα. Τον Ιανουάριο του 2022 ο πληθυσμός του ήταν 1110 κάτοικοι, αυξημένος κατά 35% σε σχέση με πέντε χρόνια πριν. Υπάγεται στη δημοτική δικαιοδοσία του Περιφερειακού Συμβουλίου Γκους Ετσιόν.

Παραπομπές
----------

1. ↑  he.wikipedia.org/w/index.php?title=%D7%AA%D7%91%D7%A0%D7%99%D7%AA%3A%D7%91%D7%95%D7%98\_%D7%99%D7%99%D7%A9%D7%95%D7%91%D7%99%D7%9D%2F3754&oldid=29003397.
2. ↑  citypopulation.de/en/israel/westbanksettlements/west\_bank/3754\_\_asfar/.
3. ↑  Gush Etzion Communities Αρχειοθετήθηκε 2011-09-05 στο Wayback Machine.
4. ↑  «The Geneva Convention». BBC News. 10 Δεκεμβρίου 2009. Ανακτήθηκε στις 27 Νοεμβρίου 2010.
Ο **Μίμης Κοκκίνης** (1903-1956) ήταν Έλληνας ηθοποιός του ελαφρού μουσικού θεάτρου και πρωταγωνιστής-κωμικός της επιθεώρησης. Σύμφωνα με τα στοιχεία του Θόδωρου Έξαρχου, έγινε μέλος του ΣΕΗ το 1922 και προπολεμικά εμφανίστηκε σε διάφορες επιθεωρήσεις του Αιμ. Δραγάτση. Επίσης εμφανίστηκε ως θιασάρχης θιάσου «βαριετέ» (Θέατρο «Μόντιαλ») και ως συνθιασάρχης στην επιθεώρηση *Η κιβωτός του Νώε* (Θέατρο «Απόλλων»). Μεταπολεμικά ήταν συνθιασάρχης: στον «Θίασο των 8» (Μενέλαος Θεοφανίδης, Άννα και Μαρία Καλουτά, Μ. Κοκκίνης, Ορέστης Μακρής, Κώστας Μανιατάκης, Κυριάκος Μαυρέας, Μάνος Φιλιππίδης), στον Θίασο του Θεάτρου «Λυρικόν» (στην οπερέτα *Να τα πάρεις τα κορίτσια*), το 1948 στον θίασο του Θεάτρου «Σαμαρτζή» (Μαρίκα Κρεββατά, Γιώργος Γαβριηλίδης, Σταύρος Ιατρίδης, κ.ά.), το 1949 στον θίασο της Ηρούς Χαντά (στις οπερέτες του Θεόφραστου Σακελλαρίδη *Γλυκιά Νανά* και *Η κόρη της αμαρτίας*). Εκτός των προηγουμένων, συνεργάστηκε πολλές φορές και με τους θιάσους του Θεάτρου «Ακροπόλ». Το 1952 ήταν θιασάρχης στο έργο *3 μοντέρνα κορίτσια* και το 1953, συνθιασάρχης στην εξαιρετικά επιτυχημένη επιθεώρηση *Ο μήνας έχει 9*. Κηδεύτηκε στο Διακοφτό της Αχαΐας και ανάμεσα σε αυτούς που είχαν πάει στην κηδεία του ήταν ο Βασίλης Αυλωνίτης.

Φιλμογραφία
-----------



| Έτος | Τίτλος | Ρόλος |
| --- | --- | --- |
| 1929 | *Το λιμάνι των δακρύων* | ναύτης |
| 1930 | *Μακριά απ' τον κόσμο* | Γαβρίλης |
| 1955 | *Το φιντανάκι* | Μπαλαφάρας |

Θέατρο (πρόζα)
--------------

* Πρίγκηψ Μουρούζης (1944)
* Να τι θέλει ο λαός (1947)
* Όσα παίρνει ο άνεμος (1954)
* Όμορφα κι ωραία (1954)

Πηγές
-----

* Έλληνες - Ελληνίδες ηθοποιοί
* Θόδωρος Έξαρχος: "Έλληνες ηθοποιοί - Αναζητώντας τις ρίζες", Βραβείο Ακαδημίας Αθηνών
* www.90lepta.com
* www.retrodb.gr
Συντεταγμένες: 27°51′52″N 111°47′3″E﻿ / ﻿27.86444°N 111.78417°E﻿ / 27.86444; 111.78417

**Η πόλη Μεϊτζιάνγκ** (απλοποιημένα Κινέζικα: 湄江镇湄江鎮, παραδοσιακά Κινέζικα: 湄江镇湄江鎮) είναι μια αστική πόλη στο Λιανγιουάν, στην πόλη Λουντί, στο Χουνάν της λαϊκής Δημοκρατίας της Κίνας.

Διοικητική διαίρεση
-------------------

Η πόλη διαιρείται σε 45 χωριά και 1 κοινότητα, τους ακόλουθους τομείς: Κοινότητα Λισάν, Χωριό Σιτζίου, Χωριό Χεπίνγκ, Χωριό Σιαοτζία, Χωριό Σιανφένγκ, Χωριό Ζενγκί, Χωριό Παϊμέν, Χωριό Λισάν, Χωριό Σινίου, Χωριό Γιλίνγκ, Χωριό Μπαϊσί, Χωριό Ζενζού, Χωριό Τσανγκιάο, Χωριό Λονγκτάνγκ, Χωριό Σιφάνγκ, Χωριό Ντονγκτίνγκ, Χωριό Σουτζία, Χωριό Γιουαντζία, Χωριό Μεϊτζιάνγκ, Χωριό Σαϊχάι, Χωριό Γιουανλί, Χωριό Γουτζία, Χωριό Χουσί, Χωριό Μεϊτάνγκ, Χωριό Σιαντόου, Χωριό Σιτάο, Χωριό Τσανγκτσούν, Χωριό Σιανγκλάν, Χωριό Παομά, Χωριό Χαοζί, Χωριό Χουανγκλούο, Χωριό Ζουγιάν, Χωριό Λονγκουάν, Χωριό Σενκένγκ, Χωριό Τάνμου, Χωριό Νανζού, Χωριό Τουολίν, Χωριό Φένγκτζια, Χωριό Γιαντάνγκ, Χωριό Ζαϊμπέι, Χωριό Γιατιάν, Χωριό Ταοσί, Χωριό Σιουτζία, Χωριό Γουανγκτζιάνγκ, Χωριό Σιντζιάνγκ και χωριό Μαφανγκσί. (κινέζικα: 栗山社区、思久村、和平村、肖家村、仙峰村、正旗村、排门村、栗山村、石牛村、衣岭村、白石村、珍珠村、长桥村、龙塘村、四房村、洞庭村、苏家村、袁家村、湄江村、塞海村、远利村、吴家村、后溪村、湄塘村、枧头村、石陶村、长春村、香兰村、跑马村、蒿子村、黄罗村、朱岩村、龙泉村、深坑村、檀木村、楠竹村、托林村、凤家村、滟塘村、寨背村、湴田村、桃溪村、秀加村、王江村、新江村、马方溪村).
Η **λαμαρίνα** είναι μορφή μετάλλου που σχηματίζεται από μια βιομηχανική διαδικασία σε λεπτά, επίπεδα τεμάχια. 

Είναι μια από τις θεμελιώδεις μορφές που χρησιμοποιούνται στη μεταλλουργία και μπορεί να κοπεί και να λυγίσει σε μια ποικιλία σχημάτων. 

Αμέτρητα αντικείμενα καθημερινής κατασκευής κατασκευάζονται από λαμαρίνα. Τα πάχη μπορούν να διαφέρουν σημαντικά. Τα φύλλα και κομμάτια παχύτερα που είναι μεγαλύτερα από 6 χιλιοστά θεωρούνται πλάκα.

Η λαμαρίνα είναι διαθέσιμη σε επίπεδα τεμάχια ή σε ταινίες περιέλιξης. Τα πηνία σχηματίζονται με τη λειτουργία ενός συνεχούς φύλλου μετάλλου μέσω ενός διαχωριστή ρολού.

Στο μεγαλύτερο μέρος του κόσμου, το πάχος λαμαρίνας καθορίζεται με συνέπεια σε χιλιοστά. Στις ΗΠΑ, το πάχος του λαμαρίνας καθορίζεται συνήθως από ένα παραδοσιακό, μη γραμμικό μέτρο γνωστό ως μετρητή. Όσο μεγαλύτερος είναι ο αριθμός μετρητή, τόσο πιο λεπτό είναι το μέταλλο. Ο μετρητής διαφέρει μεταξύ μετάλλων σιδηρούχων μετάλλων και μη σιδηρούχων μετάλλων όπως αλουμινίου ή χαλκού. το πάχος του χαλκού, για παράδειγμα, μετράται σε ουγκιές, το οποίο αντιπροσωπεύει το βάρος του χαλκού που περιέχεται σε μια περιοχή ενός τετραγωνικού ποδιού.

Υπάρχουν πολλά διαφορετικά μέταλλα που μπορούν να κατασκευαστούν σε λαμαρίνα, όπως αλουμίνιο, ορείχαλκο, χαλκό, χάλυβα, κασσίτερο, νικέλιο και τιτάνιο. Για διακοσμητικές χρήσεις, οι λαμαρίνες περιλαμβάνουν άργυρο, χρυσό και πλατίνα.

Η λαμαρίνα χρησιμοποιείται σε αυτοκίνητα και φορτηγά, αεροσκάφη και πτέρυγες αεροπλάνων, ιατρικά τραπέζια, στέγες για κτίρια και για πολλές άλλες εφαρμογές. Οι λαμαρίνες από σίδηρο και άλλα υλικά με υψηλή μαγνητική διαπερατότητα, έχουν εφαρμογές σε μετασχηματιστές και ηλεκτρικές μηχανές. Ιστορικά, μια σημαντική χρήση λαμαρίνας ήταν σε πανοπλία που φορούσε το ιππικό. Η λαμαρίνα εξακολουθεί να έχει πολλές διακοσμητικές χρήσεις.
Η **Μεταρρυθμιστική Κυβέρνηση της Δημοκρατίας της Κίνας** (中華民國維新政府, *Zhōnghuá Mínguó Wéixīn Zhèngfǔ* ή 中華民国政府改革, Chūkaminkoku seifu kaikaku}) ήταν κινεζική προσωρινή κυβέρνηση, μη αναγνωρισμένου κράτους και ελεγχόμενου από την Ιαπωνία που υπήρχε από το 1938 έως το 1940 κατά τη διάρκεια του 2ου σινοϊαπωνικού πολέμουr.

Ιστορία
-------

Μετά την υποχώρηση των δυνάμεων της Κουομιντάνγκ από το Ναντσίνγκ το 1938 και μετά την ήττα τους στη μάχη του Ναντσίνγκ, οι Ιάπωνες εξουσιοδότησαν τη δημιουργία ενός συνεργαζόμενου καθεστώτος για να προσδώσουν "νομιμότητα" τοπικού ελέγχου στις κατεχόμενες περιοχές της κεντρικής και της νότιας Κίνας. Η Βόρεια Κίνα βρισκόταν ήδη υπό την Προσωρινή Κυβέρνηση της δημοκρατίας της Κίνας από τον Δεκέμβριο του 1937 και ανέλαβε τον έλεγχο των επαρχιών Τσιανγκσού, Τσετσιάνγκ και Ανχουέι όπως επίσης και των δύο δήμων του Ναντσίνγκ και της Σανγκάης. Οι δραστηριότητες της κυβέρνησης επιβλέπονταν από "συμβούλους" του ιαπωνικού αυτοκρατορικού στρατού. Η αποτυχία των Ιαπώνων να δώσουν πραγματική εξουσία στη μεταρρυθμιστική κυβέρνηση την απαξίωσε στα μάτια των γηγενών, γεγονός που την περιόρισε στο ρόλο της περιορισμένης προπαγάνδας των ιαπωνικών αρχών.

Η μεταρρυθμιστική κυβέρνηση, μαζί με την προσωρινή κυβέρνηση της Δημοκρατίας της Κίνας συγχωνεύτηκαν στην αναδιοργανωμένη εθνική κυβέρνηση στις 30 Μαρτίου 1940.

Παραπομπές σημειώσεις
---------------------

1. ↑  China 1921-1928 Αρχειοθετήθηκε 2015-05-24 στο Wayback Machine. nationalanthems.info
2. ↑  Brune, Chronological History of US Foreign Relations, page 521
3. ↑  Honda, Katsuichi; *The Nanjing Massacre: A Japanese Journalist Confronts Japan's National Shame*, pg 283
4. ↑  Black, World War Two: A Military History, page 34

Αναφορές
--------

* Black, Jeremy (2002). *World War Two: A Military History*. Routeledge. ISBN 0-415-30535-7.
* Brune, Lester H. (2002). *Chronological History of US Foreign Relations*. Routeledge. ISBN 0-415-93916-X.
* Wasserman, Bernard (1999). *Secret War in Shanghai: An Untold Story of Espionage, Intrigue, and Treason in World War II*Απαιτείται δωρεάν εγγραφή. Houghton Mifflin. ISBN 0-395-98537-4.

|  |  |  |
| --- | --- | --- |
| ΠροκάτοχοςΕθνικιστική Κυβέρνηση(1927–1948) | **Μεταρρυθμιστική Κυβέρνηση της Δημοκρατίας της Κίνας**1938–1940 | ΔιάδοχοςΑναδιοργανωμένη Εθνική Κυβέρνηση της Δημοκρατίας της Κίνας(1940–1945) |
|
Την ονομασία **Κεντρική Επιτροπή Μεταπολιτεύσεως της Κρήτης**, ή **Μεταπολιτευτική Επιτροπή Κρήτης** έφερε ειδική επιτροπή που συγκροτήθηκε στην τουρκοκρατούμενη Κρήτη το 1895, από φιλελεύθερους και υπερήφανους Κρητικούς, προκειμένου επίσημα να υποβάλει στις Μεγάλες Δυνάμεις αιτήματα άμεσης εφαρμογής διοικητικών μέτρων, υπέρ του χριστιανικού πληθυσμού που προβλέπονταν ήδη από τη Σύμβαση της Χαλέπας.  
 Κυρίαρχο αίτημα προωθούταν η "Αυτονόμηση" της Κρήτης, αντί της "Ένωσης" με την Ελλάδα που κυριάρχησε στις ατυχείς προηγούμενες επαναστάσεις. Τελικά μετά από έντονη και ένοπλη αντίδραση της Υψηλής Πϋλης η Επιτροπή ένα μόλις μήνα μετά την συγκρότησή της, στις 7 Οκτωβρίου 1895, με νέα απόφασή της προχώρησε στην επιτυχή οργάνωση και επέκταση της τελευταίας επανάστασης της Κρήτης εξελισσόμενη έτσι σε επαναστατικό προεδρείο της.

Η Επιτροπή
----------

Ο πρόεδρος και τα μέλη που αναδείχθηκαν στη Μεταπολιτευτική Επιτροπή Κρήτης κατόπιν ψηφοφορίας στη περιοχή Ασκύφου ήταν:

Πρόεδρος: ο Μανούσος Κούνδουρος
Αντιπρόεδροι: οι Γεώργιος Μυλωνογιάννης και Στυλιανός Φωτάκης
Γραμματέας Επιτροπής: ο Ιωσήφ Λεκανίδης
Αρχηγός ενόπλων τμημάτων: ο Κωνσταντίνος Μαλινός
Υπαρχηγός ενόπλων τμημάτων: ο Σταύρος Πολέντας
Γραμματέας: ο Σταύρος Χριστοδουλάκης
Ιδιαίτεροι γραμματείς: οι Γεώργιος Πολιουδάκης και Γεώργιος Σκουλάς.
Σύμβουλοι Επιτροπής - μέλη: οι Μανούσος Χατζηγρηγοράκης, Εμμανουήλ Βουγιουκαλάκης, Σταύρος Μπουκουβάρης, Μάρκος Ζερβός, Ιωάννης Γιανναράκης, Σέργιος Καλλιγιάννης, Χαράλαμπος Παπαδάκης και Αντώνης Παπαδάκης, Εμμανουήλ Φρατζεσκάκης, Ρούσος Χατζηρουσάκης και Εμμανουήλ Πετράκης.
Ταμίας: Παπαμαλέκος
Γραμματέας Ταμίου: ο Σπύρος Βαρδινογιάννης
Αρχειοφύλακας: ο Ανδρέας Πρωτοπαπαδάκης.

Σφραγίδα
--------

Η σφραγίδα της Μεταπολιτευτικής Επιτροπής έφερε ως έμβλημα τον ανατέλλοντα ήλιο πάνω από τα Λευκά όρη, όπως φαίνεται από τη Δυτική Κρήτη.
Συντεταγμένες: 36°26′50″N 4°13′43″E﻿ / ﻿36.44722°N 4.22861°E﻿ / 36.44722; 4.22861

Το **Λαλλά Χεντιτζά** (αραβικά: لالة خديجة‎, καβυλιακά: *Tamgut Aâlayen* ή *Azeru Amghur*), είναι βουνό στην Αλγερία. Με υψόμετρο 2.308 μέτρων, είναι η υψηλότερη κορυφή της οροσειράς Τζουρτζουρά, μιας υπο-οροσειράς του Τελλ Άτλαντα.

Γεωγραφία
---------

Η κορυφή βρίσκεται στην υπο-οροσειρά Ακουκέρ του ανατολικού τμήματος της οροσειράς Τζουρτζουρά. Είναι επίσης το υψηλότερο σημείο του ίδιου Τελλ Άτλαντα, ο οποίος με τη σειρά του αποτελεί μέρος του ευρύτερου συστήματος του Άτλαντα. Το Λαλλά Χεντιτζά συνήθως καλύπτεται από χιόνι το χειμώνα.

Δείτε επίσης
------------

* Κατάλογος βουνών στην Αλγερία

Παραπομπές
----------

1. ↑  Mamdouh Shahin, *Water resources and hydrometeorology of the Arab region*, 2007, σελ. 40, (ISBN 978-1-4020-5414-3)

Πανοραμική άποψη
----------------

Πανοραμική άποψη της υπο-οροσειράς Ακουκέρ με το Λαλλά Χεντιτζά στο κέντρο
Ο **Μαρκ Νέες**, γεννημένος στις 2 Ιουλίου 1974 στο Ντάρμστατ της Γερμανίας, είναι πρώην επαγγελματίας καλαθοσφαιριστής. Έχει ύψος 2,13 μέτρα και αγωνιζόταν στην θέση του σέντερ.

Καριέρα
-------

Ο Νέες αγωνίστηκε στην ομάδα των Ντονς του πανεπιστημίου του Σαν Φρανσίσκο από το 1995 ως το 1998, παίζοντας σε 81 αγώνες με μόλις 2,3 πόντους και 1,9 ριμπάουντ ανά παιχνίδι.

Την σεζόν 1998-99, υπέγραψε στην ομάδα του Άρη Θεσσαλονίκης και έπαιξε ως αναπληρωματικός σέντερ του Μιχαήλ Μιχαήλοφ, ενώ συμμετείχε σε πέντε αγώνες του κυπέλλου Σαπόρτα με μέσους όρους 0,8 πόντων και 1,0 ριμπάουντ, βοηθώντας τους "κίτρινους" να φθάσουν ως την ημιτελική φάση της διοργάνωσης.

Την επόμενη διετία φόρεσε την φανέλα της Όλντενμπουργκ και το καλοκαίρι του 2001 μεταγράφηκε στην Λούντβιγκσμπουρκ, με την οποία κατέκτησε την πρώτη θέση της δεύτερης κατηγορίας του γερμανικού πρωταθλήματος. Αποχώρησε από την ενεργό δράση σε ηλικία 28 ετών.

Παραπομπές
----------

1. ↑  Mark Nees Basketball Player Profile
2. ↑  Mark Nees College Stats | College Basketball at Sports-Reference.com
3. ↑  Mark Nees | Saporta Cup (1999) | FIBA Europe
4. ↑  Saison 2001/2002 Die Zu- und Abgänge der Basketball-Bundesliga

Πηγές
-----

* *"Η ιστορία του Άρη • Τόμος 2: Μπάσκετ (1922-2000)"*, Κωνσταντίνος Ίντος, έκδοση *συνδέσμου οπαδών «SUPER-3»* (εκτύπ. TYPOFFSET), Θεσσαλονίκη 2004
* *"Αθλητικός Σύλλογος Άρης • 1914-2004"*, συλλογικό έργο (επιστημονική τεκμηρίωση Αν. Στεφανίδης - Ελ. Τσιομπανούδη - Δ. Κυρίτσης), έκδοση *Κέντρο Ιστορίας Δήμου Θεσσαλονίκης*, Θεσσαλονίκη 2005, ISBN 960-8734-48-7
Ο Βιτσέντζο Τζουστινιάνι ήταν ο τελευταίος ιδιοκτήτης της γενοβέζικης "Maona di Chio".
Με την ονομασία **μαόνα** (αραβικά: معونة‎ *ma‘ūnah* = «βοήθεια», معاونة *mu‘āwanah* = «αμοιβαία βοήθεια») ή **Societas comperarum** ήταν γνωστές ιταλικές μεσαιωνικές εταιρείες επενδυτών που ιδρύονταν με στόχο τη διαχείριση των ποσοστών (*loca* ή *partes*) επί των κερδών που προέρχονταν από τον φόρο γεωργίας, ο οποίος επιβαλλόταν σε εξαρτημένη πόλη-κράτος. Τα ποσοστά αυτά πωλούνταν ιδιωτικά σε εύπορους εμπόρους, ωστόσο η συλλογή τους ήταν ορισμένες φορές δύσκολη, με αποτέλεσμα, τις περισσότερες φορές, οι έμποροι αυτοί να δημιουργούν μεταξύ τους συνασπισμούς.

Χαρακτηριστικά
--------------

Οι εταιρείες αυτές ήταν τις περισσότερες φορές προσωρινής διάρκειας, ενώ σε ορισμένες περιπτώσεις μπορούσαν να είναι εξαιρετικά επιθετικές ως προς τις μεθόδους αποπληρωμής των υπέρ τους χρεών που δημιουργούνταν, με τις ενέργειές τους να φτάνουν έως και παράνομες κατακτήσεις εδαφών. Οι καταβολές της ιδέας για από κοινού επένδυση σε συνδυασμό με από κοινού (ιδιωτική) ενίσχυση ανάγονται στη χρηματοδότηση του εμπορίου στην Μεσοποταμία. Οι γλωσσολογικές καταβολές της αραβικής λέξης *Maounach* μπορούν να της δώσουν την ελληνική απόδοση *βοήθεια* ή *αμοιβαία βοήθεια*. Οι μαόνες ήσαν *de facto* των πρώτα ιστορικά παραδείγματα πολυμετοχικών εταιρειών (τουλάχιστον στον Δυτικό κόσμο) και χρησιμοποιήθηκαν από τους Γενουάτες για την επέκταση της κυριαρχίας τους στην περιοχή του Λεβάντε κατά τον 14ο αιώνα. Οι μαόνες αποτελούσαν ιδιαίτερα συνήθη πρακτική στη Δημοκρατία της Γένοβας και στα εδάφη της.

Μαόνα της Χίου και της Φώκαιας
------------------------------

Κύριο λήμμα: Μαόνα της Χίου και της Φώκαιας
Η σημαντικότερη εταιρεία τέτοιου είδους ήταν αυτή η οποία διοικούσε το νησί της Χίου στο Αιγαίο Πέλαγος με αντικείμενο τη μαστίχα, καθώς και το κοντινό λιμάνι της Φώκαιας όπου υπήρχαν μεταλεία αλουμινίου. Ιδρύθηκε το 1346. Η Μαόνα αυτή σύντομα πωλήθηκε στην οικογένεια Τζουστινιάνι, η οποία είχε εγκατασταθεί στη Χίο και κυβέρνησε το νησί έως την οθωμανική του κατάληψη το 1566.

Το μοντέλο αυτό αποδείχθηκε επιτυχημένο και το 1373 οι Γενουάτες ίδρυσαν και τη "Maona Vecchia di Cipro" στην Κύπρο.

Εξωτερικοί σύνδεσμοι
--------------------

* «Origins of the Joint-Stock Company»
* «Genoeses - Maona» Αρχειοθετήθηκε 2016-03-04 στο Wayback Machine.